Diari Oficial de la Generalitat Valenciana


Sumari del DOGV 2984, del 05-05-1997 (1997/6582)

ORDRE de 20 de març de 1997, de la Conselleria d'Economia, Hisenda i Administració Pública, per la qual aprova la delimitació de la via pecuària Canyada de Petrer, en el tram comprés entre les partides Pedreres Baixes i Els Col·legials, al terme municipal de Petrer (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2984

Data del DOGV
:   05-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6582


Data del document
:   20-03-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 20 de març de 1997, de la Conselleria d'Economia, Hisenda i Administració Pública, per la qual aprova la delimitació de la via pecuària Canyada de Petrer, en el tram comprés entre les partides Pedreres Baixes i Els Col·legials, al terme municipal de Petrer (Alacant).   
Vist l'expedient de delimitació del tram de la via pecuària Canyada de Petrer, en el tram comprés entre les partides Pedreres Baixes i Els Col·legials, al terme municipal de Petrer (Alacant), tramitat pels serveis territorials de la Conselleria d'Agricultura i Medi Ambient a Alacant.  
Atès que els serveis territorials de la Conselleria d'Agricultura i Medi Ambient a Castelló han realitzat els tràmits previstos pel Reglament de Vies Pecuàries, ajustant-se la delimitació a la classificació de la via pecuària aprovada per Ordre de la Conselleria d'Agricultura i Pesca de 27 de novembre de 1991.  
Atès que en les diverses fases de l'expedient van ser presentades al·legacions pels Srs. Constantino Villaplana Vera (en el seu nom i en el de les seues germanes Sra. Josefina i Sra. Adoración Villaplana Vera), Diego Martínez Yánez (qui diu actuar en nom del Sr. Vicente Tortosa García), Juan Bernabeu Planelles, José Bernabé Poveda, Anastasio Molla Sancho (en nom de la seua esposa i fill, Sra. Patrocinio Molla Berenguer i Sr. Antonio Molla Molla) i Francisco Planells Maestre, sobre les quals va emetre informe l'assessoria jurídica de la Conselleria d'Agricultura i Medi Ambient el 26 de juny de 1995.  
Vista la proposta de la consellera d'Agricultura i Medi Ambient.  
Vist que s'han complit en l'expedient els tràmits assenyalats per l'article 7 i següents de la Llei 3/95, de 23 de març, de Vies Pecuàries, i el Reial Decret 2876/78, de 3 de novembre, pel qual s'aprova el Reglament de la derogada Llei 22/74 de Vies Pecuàries.  
Vist el que disposa l'article 16.4 de la Llei 3/1986, de 24 d'octubre, de Patrimoni de la Generalitat Valenciana, és competència d'aquesta conselleria l'aprovació de delimitacions d'immobles propietat de la Generalitat Valenciana.  
ORDENE:  
Article primer  
Aprovar la delimitació de la via pecuària Canyada de Petrer de 12.487,5 m de longitud i 435.103,6 m2 de superfície, en el tram comprés entre les partides Pedreres Baixes (terme compartit amb Elda) i Els Col·legials (terme compartit amb Novelda), al terme municipal de Petrer (Alacant).  
Article segon  
Desestimar les al·legacions presentades:  
Pel Sr. Constantino Villaplana Vera, qui diu actuar en nom propi i en el de les seues germanes Sra. Josefina i Sra. Adoración Villaplana Vera, per no afectar la delimitació la parcel·la dels al·legants.  
Pel Sr. Anastasio Molla Sancho, qui diu actuar en nom de la Sra. Patrocinio Molla Berenguer i del Sr. Antonio Molla Molla, per ajustar-se la delimitació a la descripció continguda en el Projecte de Classificació de les vies pecuàries de Petrer, classificació que no fou notificada al seu moment al Sr.. Anastasio Molla per no ser obligada aquesta comunicació, segons disposa l'article 15 del Reglament de Vies Pecuàries, en no presentar aquest senyor, durant la tramitació de l'expedient, cap al·legació.  
Pel Srs. Diego Martínez Yánez (en representació del Sr. Vicente Tortosa García), Juan Bernabeu Planelles, José Bernabé Poveda i Francisco Planells Maestre, per considerar que, sent la via pecuària un bé de domini públic de la Generalitat Valenciana, tal com estableix l'article 2 de la Llei 3/95, de 23 de març, de Vies Pecuàries, són inalienables i inprescriptibles, sense que es puga al·legar per a l'aprovació el temps que hagen estat ocupades ni legitimar-se la usurpació de què hagen estat objecte i que, tal com assenyala l'article 8.3 del text legal esmentat, les inscripcions en el Registre de la Propietat no poden prevaler davant la naturalesa demanial de la via pecuària.  
Article tercer  
Que es procedesca a la cancel·lació total o parcial de les inscripcions registrals que resulten contradictòries amb aquesta delimitació.  
Article quart  
Que la Conselleria de Medi Ambient procedesca a l'amollonament del tram delimitat.  
Article cinquè  
Que es publique aquesta ordre en el Diari Oficial de la Generalitat Valenciana, i que es trasllade als organismes informants i a les entitats i particulars que hagen presentat al·legacions.  
València, 20 de març de 1997  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ